kardosdrur/scandi-wiki huggingface dataset:
Herstedvester Kirke

Herstedvester Kirke ligger på Herstedvester Kirkevej, i Herstedvester til Herstedvester Sogn, i nuværende Albertslund Kommune. Kirken var samhørende i et pastorat til Herstedøster kirke indtil 1985.

Historie 
Herstedvester Kirke blev bygget sidst i 1100-tallet eller begyndelsen af 1200-tallet, men oprindelig har der været en trækirke inden den nuværende stenkirke. Kirkens kor og skib er nok opført i 1100-tallet og den nederste del af tårnet er opført på omtrent samme tid. Døbefonten er en romansk granitdøbefont og stammer fra kirkens grundlæggelse. Tårnet er forbundet med skibet af en åben rundbue og rummer spor af en pulpitur, der kan have forbeholdt en høj stand - eller kirkens bygherre.

Kirkens oprindelige træloft blev tidligt erstattet af hvælvinger , formentligt allerede i 1200-tallet. Der blev også bygget et trappetårn som giver adgang fra skibet til et kirkeloft over hvælvingerne og til klokketårnet - den var forsynet med huller til en stængebom, der tyder på at loftet, har været tænkt brugt som et barrikaderbart tilflugtssted.  Kirken har to våbenhuse, der ligger mod nord og syd. Den nordlige indgang var tidligere forbeholdt kvinder og den sydlige forbeholdt mænd og man sad også adskilt i hver sin side af kirken. I dag bruges det sydlige våbenhus som indgang. Våbenhusene og tårnets øvre del er opført senere end kor og skib i løbet af 1300-tallet og i gotisk stil . Det nordre våbenhus er ældre end det sydlige.

På et tidspunkt, nok mellem 1450-75, fik kirken kalkmalerier , både i koret og i skibet , med motiver fra Jesu lidelseshistorie.

Den første præst i pastoratet som man kender navnet på hed Peter Tidemand, virkede fra omkring 1532 og var præst under reformationen. Efter reformationen blev kalkmalerierne hvidtet over.

På kirkebænkenes gavle findes årstallet 1583 og navnene på de daværende kirkeværger - alteret er fra 1592 - måske er de lavet på samme værksted begge i højrenæssancestil. Prædikestolen er fra o. 1650 i barokstil. Alterkalken er fra 1679. Fra 1707 til 1723 hed præsten Johannes Dauw og i kirken hænger der et epitafium for ham. I 1862 og 1885 blev kirken omfattende restaureret og kalkmalerierne blev afdækket i 1883 ved sidstnævnte restaurering, for blot at blive hvidtet over igen. Der blev malet nogle akvareller af kalkmalerierne, der findes på Nationalmuseet.

Kirkebygningen 
Herstedvester Kirke er oprindeligt opført af tilhuggede kalkstenskvadre fra Stevns. I 1885 blev kirken omfattende restaureret og kalkblokkene blev dækket med en skalmur. Der går en vindeltrappe op til loftet, hvor man kunne søge beskyttelse i ufredstider.

Referencer 

 Danmarks Kirker, Københavns Amt, bind 1, s.487-500 (Hæfte 5), Nationalmuseet og G.E.C. Gads Forlag 1944-51
 Kirkens historie
 Henning Sørensen - Albertslund i tusind år, 2000.

Eksterne kilder og henvisninger 

 Herstedvester Kirke hos KortTilKirken.dk

Bygninger, konstruktioner og anlæg i Albertslund
Kirker i Albertslund Kommune
Kirker i Københavns Amt
Kirker i Helsingør Stift
Tage Ottesen Thott til Næs

Tage Ottesen Thott (død 8. september 1562 på Eriksholm) til Næs var dansk rigsråd.

Han var søn af Otte Andersen Thott til Næs og Karen Tagesdatter Hollunger. Skønt han nævnes 1507, er det først efter 1533, at han træder særligt frem. Dette år findes hans navn blandt de adelsmænds, som den fangne kong Christian 2. forgæves henvendte sig til med anmodning om løsladelse og genindsættelse på tronen. Fra 1535-39 var han endnu hofsinde og lå i borgeleje dels i Øvedskloster i Skåne dels i Ås Kloster i Halland; sidstenævnte kloster beholdt han i forlening til sin død.

I 1538 købte han Sirekøbing af Jørgen Lykke og oprettede hovedgården Eriksholm.

I 1542 deltog han i et togt til Sverige i anledning af Dackefejden, blev snart efter rigsråd, deltog som sådan 1546 i forhandlingerne i Varberg med svenskerne, ligesom han samme år med Peder Skram førte overbefaling i Skåne. Også 1554 var han sendebud til et grænsemøde i Elfsborg.

I årene 1547 og 1548 var han høvedsmand på Landskrone, hvor han påbegyndte bygningen af slottet, og fra 1555 til sin død var han høvedsmand på Båhus.

Efter sin far havde han arvet et kronpant, Grimmelstrup og Karleby Len, men det tilkøbte han sig 1561 og 1562 som ejendom. Han, der senest 1542 havde genoptaget sin slægts gamle, men i 200 år skrinlagte navn Thott, opbyggede også i 1559 på ny sin fædreneborg Næs. Han var en af de få adelsmænd, som modtog det dem ved kong Frederik 2.’s kroning tilbudte ridderslag. Han døde, vistnok i høj alder, 8. september 1562 på Eriksholm, efterladende sig en enke, Else Holgersdatter Ulfstand, der døde 8. juni 1573.

Kilder 

 

Godsejere fra Skåne
Godsejere fra Danmark
Lensmænd fra Danmark
Danskere i 1500-tallet
Tage Ottesen
Artikler fra 1. udgave af Dansk biografisk leksikon
Gruppe 39

Gruppe 39 er navnet på en samarbejdsaftale mellem en række europæiske nyhedsbureauer. Initiativet til Gruppe 39 blev taget i 1938 af Lauritz Ritzau på nyhedsbureauernes årskonference i Oslo (Kristiania), hvorefter aftalen blev endegyldigt vedtaget på en nyhedskonference i Amsterdam 1939. Formålet med aftalen var at nedkæmpe den tyske, italienske og japanske propaganda i optakten til anden verdenskrig.

Gruppe 39 eksisterer stadig i dag og består af følgende 8 nyhedsbureauer:

 Agence Telegraphique Belge de Presse (ATBP), Bruxelles
 Agence Telegraphique Suisse (ATS), Zürich
 Algemeen Nederlands Persbureau (ANP), Amsterdam
 Austria Presse Agentur (APA), Wien
 Finska Notisbyrån (FNB), Helsinki
 Norsk Telegrambyrå (NTB), Oslo (Kristiania)
 Ritzaus Bureau (RB), København
 Tidningarnas Telegrambyrå (TT), Stockholm

Eksterne henvisninger 
 unesco.org: Collaboration between news agencies in Nordic Countries, 1978 – Gruppe 39 nævnes her.

Nyhedsbureauer
Borgeleje

Borgeleje (dvs. overnatning på en borg) var fra middelalderens slutning betegnelsen for en sådan indkvartering og underhold, som personer i kongens tjeneste, for kortere eller længere tid kunne kræve af lensmænd, klostre eller købstæder. Personer i kongens tjeneste kunne bl.a. være hofsinder med deres svende, landsknægte, skytter og rigsråder, og retten til indkvartering omfattede også hestene.

Ved borgepenge forstås penge, som blev betalt for at slippe for at modtage folk i borgeleje.

Danmarks historie
Svinesund

Svinesund er et grænsested nær Halden og Strömstad. Her forenes Norge og Sverige over fjorden, som på den svenske side kaldes Idefjorden, mens fjorden på den norske side hedder Ringdalsfjorden. Når man kommer længere ind i fjorden, kaldes den på norsk side Iddefjorden.

Navnet kan vise til "svin", dvs. skær i sundet. Strømmen under broen kan gøre 3 knop. Ved det tidligere færgested nede ved fjorden står stadig hovedbygningen, Søylegården, fra 1726, hvor poststed og toldstation holdt til. Øst for den gamle bro ligger Hjelmkollen med grensefæstningen, der blev nedlagt i 1905.

En ny bro over Svinesund, Svinesundbroen, blev officielt åbnet den 10. juni 2005 af Norges kong Harald og Sveriges kong Carl Gustaf. Den nye Svinesundsbro åbnede for regulær trafik to dage senere. Den 1. juli 2005 begyndte man at opkræve bompenge.

Trafikken over Svinesund fordeler sig med 75 % på den ny bro og 25 % på den gamle . I 2010 passeredes den ny bro i snit af 15.524 køretøjer pr. dag, mens 5.336 passerede den gamle bro. I 2002, altså inden den ny bro blev åbnet, var den gennemsnitlige døgntrafik på 17.352 køretøjer.
 
Det er kun ved den gamle bro fra 1946, man kan stoppe og betragte udsigten.

Mere end 100 bopladser fra stenalderen er fundet på egnen.

Kilder 

Vikens geografi
Ås Kloster

Ås kloster, også kaldt Asylum, lå ved Viskans udløb i Kattegat i det på den tid danske Halland. I dag hører området til Varbergs kommun og ligger ved landsbyen Åskloster, cirka 14 km nord for Varberg.

Selv om klosteret var Hallands første, største og rigeste kloster, er det i dag et af Nordens mest ukendte. Hvor klosteret lå, findes i dag ingen synlige ruiner. Disse er gemt under Åsklosters kongsgård.

Historie 
Ås Kloster var et munkekloster under cistercienserordenen, stiftet i 1192 og anlagt i 1194 ved udflytning fra det i 1161 grundlagte Sorø Kloster.
  
Ifølge Kong Valdemars Jordebog skænkede Valdemar 2. (1170-1241) kongsgården Ås til klosteret. Hvor denne gård præcist lå, er i dag usikkert. Klosteret ejede omkring 250 gårde på egnen.

Klosteret nød stor anseelse; et par af kong Magnus Erikssons (1316-1374) og dronnning Blankas tidligt døde børn blev begravet her.

Cicterciencerklosteret lukkedes i 1500-tallet og blev ødelagt under Grevens Fejde i 1535.

Abbeder i Ås Kloster 
 1194- Ukendt
 1238-1241 Th(omas?)
 1259 (Nicolaus. Tidigere abbed i Sorø, muligvis abbed i Ås)
 1343-1350 Andreas
 1362-1378 Petrus
 1379-1386 Johannes Mattisson
 1386-1392 Niels (Nicolaus) Clemensen
 1392 Nicolas Johannis (Prfessus)
 1393 Niels (Nicolas Johannis?)
 1396-1398 Sven
 1403?-1405? Nicolaus (Niels)
 1403?-1405? Peter
 1406? Nicolaus
 1408-1458 Peter Thuwasson
 1462-1481 Lindorm
 1491-1492 Anders Bengtsson
 1498 Anders Nilsson
 1514-1532 Mats (Mattias) Eriksson

Referencer

Eksterne henvisninger 
 Brev fra broder Nils, abbed i Ås kloster, 31. oktober 1405 .
 Nordisk familjebok, Uggleupplagan (1922).
 Stadinn i Aranesi – den medeltida handelsplatsen vid Årnäs by.
 Viskans dalgång – munkarnas laxfiske .
 Model af Ås Kloster i 1200-tallet .
 Hunehals Borg og Ås Kloster.
 Sverkeretten og 1100-tallets kirker og klostre.

Klostre i Sverige
Tidligere danske klostre
Bygninger, konstruktioner og anlæg i Varbergs kommun
Ruiner i Sverige
Danmark i 1100-tallet
Internet Broadway Database

Internet Broadway Database (IBDb) er en officiel online teaterdatabase over alle Broadway theatre opsætninger og deres medvirkende fra starten af det 18. århundrede til i dag. Databasen opdateres af forskningsafdelingen af "League of American Theatres and Producers" – en handelsorganisation for kommercielle nordamerikanske teatre. Databasen blev oprettet af Karen Hauser i 1995.

Se også 
 Internet Movie Database – IMDB

Eksterne henvisninger 
 Internet Broadway Database Officielle hjemmeside
 League of American Theatres and Producers

Hjemmebiograf
Teater
Netdatabaser
Kultur i New York City
Etableret i 2000
Absolute Christmas

Absolute Christmas, kompilation i serien Absolute Christmas udgivet i 1996.

Spor

Disc 1 

 Queen – "Thank God It's Christmas"
 John Lennon & Yoko Ono-The Plastic Ono Band – "Happy Xmas (War Is Over)"
 Mel & Kim – "Rockin' Around the Christmas Tree"
 Band Aid – "Do They Know It's Christmas?"
 Carnie & Wendy Wilson – "Jingle Bell Rock"
 Boney M – "Mary's Boy Child"
 Søs Fenger & Thomas Helmig – "Når Sneen Falder"
 José Feliciano – "Feliz Navidad"
 Whigfield – "Last Christmas"
 Diana Ross & The Supremes – "Santa Claus Is Coming to Town"
 Roger Whittaker – "The Little Drummer Boy"
 Gnags – "Julesang"
 Paul McCartney – "Wonderful Christmastime"
 Otto Brandenburg – "Søren Banjomus"
 Slade – "Merry Xmas Everybody"
 Diskofil – "Julebal i Nisseland"

Disc 2 

 Nat 'King' Cole – "The Christmas Song (Merry Christmas to You)"
 Bing Crosby – "Let It Snow! Let It Snow! Let It Snow!"
 David Essex – "A Winter's Tale"
 Roy Wood with Wizzard – "I Wish It Could Be Christmas Everyday"
 Chris de Burgh – "A Spaceman Came Travelling"
 Gheorghe Zamfir – "Jingle Bells"
 Diana Ross – "Silent Night"
 Dionne Warwick – "It's Beginning to Look a Lot Like Christmas"
 Roger Whittaker – "White Christmas"
 Beach Boys – "Little St. Nick"
 Cliff Richard – "Mistletoe & Wine"
 Donna Summer – "O Holy Night"
 Shu-bi-dua – "Rap Jul"
 Elvis Presley – "I'll Be Home for Christmas"
 Chris Rea – "Driving Home for Christmas"
 Lars Lilholt Band – "Jul i Ingenmandsland"

 
Album fra 1996
Laterna magika

Laterna magika er et teater i Prag, der spiller et avantgardistisk repertoire af forestillinger uden ord med brug af dans, film og pantomime. Teatret har 397 pladser og er kendt i store dele af verden.

Historie 
Laterna magika stammer fra 1958, hvor teaterlederen Alfred Radok og scenografen Josef Svoboda skabte en forestilling til Tjekkoslovakiets pavillon ved Expo '58 i Bruxelles. Programmet blev kaldt Laterna magika, og det blev efter successen ved verdensudstilling året efter til et permanent teater i Prag.

Til Expo '67 i Montreal og Expo '70 i Osaka repræsenterede Laterna magika igen sit land med succes, og i tilknytning hertil fulgte opførelser over det meste af verden. I 1970'erne blev Laterna magika indlemmet i Nationalteatret, og siden har teatret primært spillet fast i Prag med et relativt beskedent repertoire, men fortsat med stor succes.

Repertoire 
Laterna magika har blot seks forestillinger på repertoiret, og disse spilles i små serier. Det drejer sig om følgende stykker:

 Casanova – en fortolkning af den berømte kvindebedårer Giacomo Casanovas liv.
 Graffiti – en forestilling i fire akter, der præsenterer det moderne storbylivs muligheder.
 Argonauterne – forestillingen om den græske legende om Jason og argonauternes søgen efter det gyldne skind blev skabt til sommer-OL 2004 og beskriver oprindelsen til den olympiske tradition.
 Odysseus – historien om Odysseus' rejse søger at skabe en forbindelse til nutidens liv.
 Rendez-Vous – en abstrakt forestilling med dansen i centrum og en avanceret scenografi, der viser flashbacks til en række tidspunkter i et menneskes liv.
 Det fortryllende cirkus – et helt liv præsenteres i en forestilling projiceret i et cirkusmiljø.

Eksterne henvisninger 
 Teatrets hjemmeside – flere sprog

Teater
Prag
Lauritz Ritzau

Laurits 'Lauritz' Ritzau (18. januar 1885 i København – 23. maj 1967) var en dansk direktør.

Han var direktør på det danske nyhedsbureau Ritzaus Bureau i perioden fra 1916 til 1958. Desuden var han initiativtageren bag en samarbejdsaftale ved navn Gruppe 39 mellem en række europæiske nyhedsbureauer. Han var søn af bureauets grundlægger Erik Nicolai Ritzau. Bureauet var i familiens eje frem til 1947, hvorefter det blev overtaget af den samlede danske presse som interessentskab.

Se også 
 Ritzaus Bureau
 Erik Nicolai Ritzau
 Gruppe 39

Eksterne henvisninger 
 

Erhvervsfolk fra Danmark
Danskere i 1900-tallet
Kampen Om De Sorte Støvler

Kampen Om De Sorte Støvler eller KODSS (også omtalt som "Kampen") var et årligt tilbagevendende landsdækkende spejderløb for deltagere i aldersgruppen 12-16 år. Løbet foregik normalt den anden weekend i januar, men kunne ligge så sent som tredje weekend, for ikke at komme for tæt på nytår.

Løbet blev startet i begyndelsen af 1980'erne (muligvis 1983 eller 1984) af seniorer (spejdere i alderen 16-23 år) i spejdergruppen Kilen Struer, der var en del af Vestjydske Division i Det Danske Spejderkorps. Deltagerne var gruppens egne medlemmer i aldersgruppen. Fra 2001 blev løbet åbnet op for alle spejdere i divisionen, fra 2005 alle spejdere i korpset, og fra 2006 for spejdere i alle danske spejderkorps.

Det hidtil sidste løb blev planlagt til afvikling i 2013, men blev aflyst på grund af manglende tilmeldinger.

Løbene 
Her er en oversigt over løbene de senere år. Bemærk at listen ikke er komplet.

Eksterne henvisninger 
 www.kodss.dk  – officiel hjemmeside

Spejderløb
Kahlenberg

Kahlenberg () er et bjerg (484 m), der ligger i Döbling, Wien, Østrig i den norøstlige ende af Alperne. Vest for bjerget ligger Leopoldberg og mod øst ligger Hermannskogel og Reisenberg.

Generelt 

Kahlenberg ligger i Wienerwald og er en af de mest populære destinationer for endagsture fra Wien, som kan tilbyde et udsyn over hele byen. Dele af Niederösterreich kan også ses fra Stefaniewarte på toppen. Ved siden af Stefaniewarte er et 165 meter højt ståltårn, som tjener som radiosender for ORF, Østrigs radio (Österreichische Rundfunk). Der findes to terasser på bjerget: en ved en lille kirke kaldet Skt. Josef og en ved en restaurant bygget i 1930'erne af arkitekt Erich Boltenstern. Dele af restauranten og et forladt hotel nærved er blevet revet ned og erstattet af en moderne restaurant. Der blev protesteret mod nedrivningen af den lokale historiske forening og af nogle arkitekter, der mente at bygningen var værd at bevare. Der er også et spirituelt center og et center for en katolsk reformbevægelse, Schönstattbewegung Österreich.

Historie 

Oprindeligt blev bjerget kaldt Sauberg (so-bjerg) eller Schweinsberg (svine-bjerg), efter de mange vildsvin, der levede i de uberørte egeskove. I 1628 erhvervede Ferdinand II bjerget fra Klosterneuburg kloster og kaldte det Josephsberg (Josefs bjerg). Først efter kejser Leopold I omdøbte det oprindelige Kahlenberg (et nærliggende bjerg) til Leopoldsberg blev "Josephsberg" omdøbt til "Kahlenberg".

Efter opkøbet af bjerget tillod Ferdinand II et eneboerrefugium for Kamaldulenserordenen, en orden af katolske eremitter, at blive bygget. Et par huse blev bygget op omkring kapellet for sankt Joseph, som fik navnet Josefsdorf. Johan III Sobieski, konge af Polen gennemførte sit angreb på de osmanniske styrker under den anden belejring af Wien her fra.

Bjerget er også bemærkelsesværdigt som det sted, hvor Albert Einstein, Otto Neurath og andre matematikere og fysikere omkring 1920 lagde de første planer for, hvad der senere skulle blive den internationale encyclopædi for den forenede videnskab.

Kilder

Eksterne henvisninger 

Bjerge i Østrig
Wiens geografi
Absolute Christmas 2

Absolute Christmas 2, kompilation i serien Absolute Christmas udgivet i 1997.

Spor

Disc 1 

 Elton John – "Step Into Christmas"
 Spice Girls – "Sleigh Ride"
 Tiggy – "When You Wish Upon a Star"
 Dana – "It's Gonna Be A Cold Cold Christmas"
 The Pretenders – "Have Yourself A Merry Little Christmas"
 John Denver – "Please Daddy (Don't get Drunk This Christmas)"
 Cliff Richard – "Saviour's Day"
 Carnie & Wendy Wilson – "Rudolph The Red Nosed Reindeer"
 Eartha Kitt – "Santa Baby"
 Darlene Love – "All Alone On Christmas"
 Boney M – "When A Child Is Born"
 Alan Jackson – "A Holly Jolly Christmas"
 Natalie Cole – "Jingle Bells"
 Henning Stærk – "Blue Christmas"
 Kølig Kaj – "Kaj I Kanen"
 Paul McCartney – "Pipes Of Peace"

Disc 2 

 Air Supply – "Winter Wonderland"
 Tamra Rosanes – "I Saw Mommy Kissing Santa Claus"
 Elvis Presley – "Santa Claus Is Back In Town"
 Backstreet Boys – "Christmas Time"
 Jaki Graham – "Christmas Song"
 Kate Bush – "December Will Be Magic Again"
 Lars Lilholt – "Lad Julen Vare Længe"
 Jim Reeves – "Silver Bells"
 Ella Fitzgerald – "Frosty The Snow Man"
 Harry Belafonte – "Mary's Boy Child"
 Agnetha Fältskog – "Nu Tändes Ljus"
 Enya – "Oiche Chiún (Silent Night)"
 Diana Ross – "Ave Maria"
 Donna Summer – "O, Come All Ye Faithful"
 Aled Jones – "Walking In The Air"
 ABBA – "Happy New Year"

Eksterne henvisninger 
 Absolute Christmas 2 front- og backcover

2
Album fra 1997

sv:Absolute#Övriga album utgivna i serien Absolute
Tristessa

"Tristessa" er en sang af Smashing Pumpkins og blev udgivet på bandets debutalbum Gish i 1991. En tidligere version, indspillet i 1989, blev udgivet som single hos Sub Pop Records i december 1990. Sangen er skrevet af Billy Corgan.

Smashing Pumpkins indspillede en række demobånd i løbet af 1989 og 1990 i håbet om at få en pladekontrakt. Bandets første single, "I Am One", blev udgivet af Limited Potentiel i maj 1990, og "Tristessa" blev herefter den anden singleudgivelser. Singlerne var med til at give bandet en pladekontrakt hos Caroline Records. Begge singler, samt en masse andre demoer blev genindspillet til debutalbummet Gish, der udkom 28. maj 1991.

Tristessa er det spanske ord for tristhed.

7" Single 
 "Tristessa" (Corgan)
 "La Dolly Vita" (Corgan)

12" Single 
 "Tristessa" (Corgan)
 "La Dolly Vita" (Corgan)
 "Honeyspider" (Corgan)

Smashing Pumpkins-sange
Sange fra 1991
Erik Nicolai Ritzau

Erik Nicolai Ritzau (ved dåben: Erich) (født 30. april 1839 i København, død 23. december 1903 sammesteds) var en dansk journalist, som grundlagde Ritzaus Bureau den 1. februar 1866 i København under navnet Nordisk Centralbureau for Telegrammer.

Forinden havde han været ansat ved Overpostmesterembedet 1853-61 og deltaget i den 2. slesvigske krig i 1864 som sekondløjtnant, hvorefter han året efter fik beskæftigelse ved Augustforeningens dagblad Dansk Rigstidende i København som referent. Inspireret af sin redaktør gik han i gang med en idé, nemlig at organisere modtagelsen og videresendelsen af udenlandsk telegramstof. Erik Ritzau så hurtigt muligheden i et dansk nyhedsbureau, som under oprettelsen blev støttet af aviserne Dansk Rigstidende, Fædrelandet, Berlingske Tidende og Dagbladet som abonnenter. Med blot en lille kapital lykkedes det ham at få gode forbindelser med verdensbureauerne, drog indenlandsk stof med ind og kom delvis til også at forsyne de andre nordiske lande. Begivenheder som Den fransk-tyske krig var med til at styrke bureauet.

Han kom i bestyrelsen for Journalistforeningen, som han skænkede nogle rejsestipendier, og bestyrede også nogle filantropiske foreninger.

1886 blev han Ridder af Dannebrog. Han er begravet på Holmens Kirkegård. Erik Ritzaus søn, Lauritz Ritzau, var initiativtageren bag samarbejdsaftalen Gruppe 39.

Erik Ritzau er portrætteret af Otto Bache (i familieeje). Der findes et litografi derefter fra I.W. Tegner & Kittendorff 1891. Også portrætteret på gruppebilledet Lhombre-Partiet af Malthe Engelsted 1884 (familieeje).

Kilder 
 Paul Læssøe Müller, "Erik Ritzau", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Helge Jensen, Ritzau privat. Liv og død i efterladte papirer, Dagspressens Fond, 1991. .
 Chr. Kirchhoff-Larsen, Erik Nicolai Ritzau: Et Mindeskrift paa Hundredaarsdagen for hans Fødsel, Det Berlingske Bogtrykkeri, 1939.

Eksterne henvisninger 
 

Erhvervsfolk fra Danmark
Personer fra København
Danskere i 1800-tallet
Frimurere fra Danmark
Officerer fra Danmark
Personer i den 2. Slesvigske Krig fra Danmark
Riddere af Dannebrog
Filantroper fra Danmark
Personer i Dansk Biografisk Leksikon
Medlemmer af Komiteen til Raadhusets kunstneriske Udsmykning
NOW That's What I Call Christmas 2005

NOW That's What I Call Christmas er et dansk opsamlingsalbum udgivet 4. november 2005 af NOW Music.

Spor

Cd 1 

 Drengene fra Angora – "Jul I Angora"
 Wham! – "Last Christmas"
 MC Einar – "Jul Det' Cool"
 The Darkness – "Christmas Time"
 Slade – "Merry Christmas Everybody"
 Mel & Kim – "Rockin' Around The Christmas Tree"
 Usher – "This Christmas"
 Britney Spears – "My Only Wish (This Year)"
 The Jackson 5 – "I Saw Mommy Kissing Santa Claus"
 Sinéad O'Connor – "Silent Night, Holy Night"
 Enigma – "Sadness"
 The Flying Pickets – "Only You"
 Søs Fenger & Thomas Helmig – "Når Sneen Falder"
 Frankie Goes To Hollywood – "The Power Of Love"
 Michael Bolton – "Santa Claus Is Coming To Town"
 Vonda Shepard – "Have Yourself A Merry Little Christmas"
 Johnny Logan – "What's Another Year"
 Gasolin – "Dejlig Er Jorden"

Cd 2 

 Band Aid 20 – "Do They Know It's Christmas"
 Run-D.M.C. – "Christmas In Hollies"
 Gnags – "Julesang"
 Elton John – "Step Into Christmas"
 Shu-bi-dua – "Den Himmelblå"
 Backstreet Boys – "Christmas Time"
 Bing Crosby – "White Christmas"
 The Housemartins – "Caravan Of Love"
 David Essex – "A Winters Tale"
 Chris Rea – "Driving Home For Christmas"
 Shakin' Stevens – "Merry Christmas Everyone"
 Jona Lewie -"Stop The Cavalry"
 East 17 – "Stay Another Day"
 Roxette – "It Must Have Been Love"
 Vicky Singh – "December"
 Kylie Minogue – "Santa Baby"
 Juice /S.O.A.P. /Christina /Remee – "Let Love Be Love"
 ABBA – "Happy New Year"

Eksterne henvisninger 
 NOW That's What I Call Christmas front- og backcover 

Album fra 2005
2005
Aslambek Aslakhanov

Aslambek Akhmedovitj Aslakhanov (, ; født 14. marts 1942) er en russisk politiker og tjetjensk delageret til Statsdumaen, såvel som rådgiver og tidligere medhjælper af den russiske præsident Vladimir Putin.

Eksterne henvisninger 
 Aslakhanovs biografi , fra præsidents kontor.

Personer fra Tjetjenien
Politikere fra Rusland
Terrorangrebet i Beslan